Oppdaterte installasjonsforskrifter (NEK 400:2010) krever blant annet økt sikkerhet ved tilkobling av fastmonterte lamper, og den velkjente «sukkerbiten» er etter 31. desember 2010 ikke lenger tillatt brukt som avslutning i nye installasjoner. For å redusere berøringsfaren for sluttbruker, har ikke montøren lenger anledning til å avslutte et lampepunkt i en koblingsboks med en «sukkerbit». Det er heller ikke tillatt å installere kontakt med gammel type lampepropp («svenskepluggen») i nybygg.